तारा शाहदेव ने आरोप लगाया था कि उनके पति रंजीत कोहली ने अपना धर्म बदलने के बाद उन पर धर्म परिवर्तन का दबाव डाला और प्रताड़ित किया था.तारा का आरोप है कि कोहली का असली नाम रकीबुल हसन है. लेकिन इसका खंडन करते हुए कोहली का कहना है कि वो सिख हैं और सभी धर्मों का आदर करते हैं.रंजीत कई दिन से फ़रार थे और उनकी मां भी पुलिस हिरासत में हैं. रांची के वरिष्ठ पुलिस अधीक्षक प्रभात कुमार ने बीबीसी को बताया कि कोहली को दिल्ली से गिरफ़्तार कर रांची लाया जाएगा.पुलिस अधीक्षक प्रभात कुमार के अनुसार जाँच में अब तक जितने भी दस्तावेज़ और साक्ष्य मिले हैं, उनमें रंजीत कोहली का ही नाम दर्ज है.वो ये भी कहते हैं कि कोहली के धर्म परिवर्तन से संबंधित कोई दस्तावेज़ पुलिस को नहीं मिले हैं. लेकिन उनके घर से दूसरे धर्मों से संबंधित तस्वीरों, कुछ किताबों और लैपटॉप की जाँच हो रही है. ग़ौरतलब है कि हिंदूवादी संगठनों ने इसे एक बड़ा मुद्दा बनाते हुए हाल में रांची बंद का आहवान किया था.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)